Ministrja e Drejtësisë, Albulena Haxhiu, paralajmëron se familja e saj do e padisë Presidentin Thaçi në Gjykatën e Zvicrës.
Haxhiu i cilësoi shpifje akuzat e Presidentit për familjen e saj, se ka laborator droge.
Ministrja e Kurtit tha se Presidenti ka humbur toruan.
"Dje akuzoi që familja ime ka laborator droge, ndërsa sot, thekson familja politike. Sikur herën e parë po ashtu edhe herën e dytë, ai ka shpifur me qëllime të pista! Ju njoftoj që lidhur me akuzat e shpifjet e tij, familjarët e mi me shtetësi zvicerane janë duke u konsultuar me avokatë për ta paditur Hashim Thaçin, në Gjykatën e Zvicrës. Në anën tjetër policia DUHET ta demantojë Hashim Thaçin sepse ata i kanë informacionet e sakta. Le të dalin e të flasin publikisht!", thotë Haxhiu.